b'\n_START_ARTICLE_\nLindsey Vonn\n_START_SECTION_\nZa\xc4\x8detki\n_START_PARAGRAPH_\nLindsey je za\xc4\x8dela smu\xc4\x8dati \xc5\xbee pri dveh letih starosti. Leta 1999 je postala prva Ameri\xc4\x8danka, ki je zmagala na italijanskem otro\xc5\xa1kem prvenstvu Trofeo Topolino (za smu\xc4\x8darke od 11-14 leta starosti), kjer je zmagala v slalomu. _NEWLINE_Ko je debitirala na zimskih olimpijskih igrah leta 2002 v Salt Lake Cityju, je tekmovala na slalomu in v kombinaciji, kjer je dosegla \xc5\xa1esto mesto. 4. marca 2003 je osvojila srebrno medaljo v smuku na mladinskem svetovnem prvenstvu v Puy St. Vincentu v Franciji.\n_START_SECTION_\nPrva zmaga v karieri\n_START_PARAGRAPH_\nPrvo zmago za svetovni pokal je dosegla v smuku v Lake Louisu v sezoni 2004/05. Leta 2007 je na svetovnem prvenstvu v \xc3\x85reju osvojila srebro v smuku in superveleslalomu. V sezoni 2007/08 je osvojila veliki kristalni globus  in mali kristalni globus v smuku. V sezoni 2008/09 je drugi\xc4\x8d zapored osvojila veliki kristalni globus in \xc5\xa1e en mali smuka\xc5\xa1ki in prvi\xc4\x8d tudi superveleslalomski globus.\n_START_SECTION_\nSvetovno prvenstvo v alpskem smu\xc4\x8danju 2009\n_START_PARAGRAPH_\nV isti sezoni je bilo tudi svetovno prvenstvo v alpskem smu\xc4\x8danju v Val d\' Iseru, kjer je osvojila zlati medalji v smuku in superveleslalomu. Osvojila je tudi srebro v superkombinaciji, vendar so jo diskvalificirali, ker je napa\xc4\x8dno pre\xc4\x8dkala smu\xc4\x8darska vrata. V slalomu je odstopila, v veleslalomu pa ni nastopila.\n_START_SECTION_\nZimske olimpijske igre 2010\n_START_PARAGRAPH_\nNa olimpijskih igrah v Kanadi je Vonnova na\xc4\x8drtovala nastope v vseh disciplinah. 10. februarja, si je na treningu (en teden prej) huje po\xc5\xa1kodovala golenico. Tekme so bile zaradi neugodnih vremenskih pogojev ve\xc4\x8dkrat prestavljene, kar je dalo Lindsey \xc4\x8das za okrevanje. Kljub temu, da so padci sestavni del njene kariere, je Vonnova olimpijske igre kon\xc4\x8dala z zlato smuka\xc5\xa1ko medaljo in bronom iz veleslalomske preizku\xc5\xa1nje.\n_START_SECTION_\nIzgubljeni veliki kristalni globus\n_START_PARAGRAPH_\nSezono 2011 je Vonnova za\xc4\x8dela z zaostankom. Proti koncu sezone se je Vonnova z dobrimi rezultati precej pribli\xc5\xbeala vodilni v skupnem se\xc5\xa1tevku Rieschevi. Po odpovedi superveleslaloma in veleslaloma ob koncu sezone je Lindsey v bitki za \xc5\xbee \xc4\x8detrti zaporedni veliki kristalni globus zaostala za Nemko za le 3 to\xc4\x8dke.\n_START_SECTION_\nSezona 2012\n_START_PARAGRAPH_\nSezona se je za\xc4\x8dela oktobra v Soeldnu, kjer je Lindsey zmagala na svojem prvem veleslalomu v karieri in tako postala ena od velikih, ki so zmagale v vseh disciplinah. _NEWLINE_Od 2. do 4. decembra je zmagala vse tri tekme v Lake Louisu (drugi "hat trick v karieri) in z njeno 11. zmago v Lake Louisu podrla rekord Renate G\xc3\xb6tschl z najve\xc4\x8d zmagami na enem prizori\xc5\xa1\xc4\x8du. _NEWLINE_4. februarja je s peto smuka\xc5\xa1ko zmago podrla \xc5\xa1e en rekord Renate G\xc3\xb6tschl (najve\xc4\x8d smuka\xc5\xa1kih zmag). _NEWLINE_18. februarja si je na tekmi v Rusiji s stopni\xc4\x8dkami priborila \xc5\xbee peti smuka\xc5\xa1ki mali kristalni globus. Na zadnji tekmi sezone v veleslalomu pa je \xc5\xbee na za\xc4\x8detku tekme izgubila palico in odstopila. Posledi\xc4\x8dno tako ni podrla rekorda v najve\xc4\x8djem \xc5\xa1tevilu to\xc4\x8dk (2000). Na koncu sezone ji je le 20 to\xc4\x8dk.\n_START_SECTION_\nSezona 2013: Huda po\xc5\xa1kodba\n_START_PARAGRAPH_\nPo njenem tretjem kariernem "hat tricku-u" si je z 56 zmagami priborila 2. mesto na ve\xc4\x8dni lestvici. Po slabem mesecu in pavzi se je vrnila na bele strmine. Sezono so zaznamovale po\xc5\xa1kodbe, depresija in bolezni. Ta sezona je bila najslab\xc5\xa1a v preteklih \xc5\xa1estih letih.\n_START_SECTION_\nSvetovno prvenstvo v alpskem smu\xc4\x8danju 2013\n_START_PARAGRAPH_\nNa superveleslalomu v Schladmingu v Avstriji, 5. februarja si je pri padcu huje po\xc5\xa1kodovala desno koleno in bila odpeljana v bli\xc5\xbenjo bolni\xc5\xa1nico. Pretrgala si je sprednje in stranske kri\xc5\xbene vezi ter zlomila golenico._NEWLINE_Preden se je sezona zanjo v Schladmingu kon\xc4\x8dala, je Vonnova v smuku vodila za 340 to\xc4\x8dk. Kljub temu, da je izpustila veliko tekem, je \xc5\xbee \xc5\xa1esti\xc4\x8d zapored osvojila mali smuka\xc5\xa1ki kristalni globus. Po odpovedi zadnjega smuka (zaradi vremena) je osvojila globus za le eno to\xc4\x8dko pred Tino Maze. "V \xc5\xbeivljenju se vse povrne," je dejala.\n_START_SECTION_\nSezona 2019: Zaklju\xc4\x8dek kariere\n_START_PARAGRAPH_\nZadnji\xc4\x8d v karieri je nastopila na Svetovnem prvenstvu v Areju in kljub hudi po\xc5\xa1kodbi na za\xc4\x8detku sezone in bole\xc4\x8dinam v kolenu osvojila bronasto medaljo. Tako je postala prva smu\xc4\x8darka, ki je medaljo osvojila na sedmih prvenstvih.\n_START_SECTION_\nUspehi v karieri\n_START_PARAGRAPH_\nV karieri je na 395 nastopih dosegla kar 137 uvrstitev na stopni\xc4\x8dke za zmagovalke, dobila pa rekordnih 82 tekem. Osvojila \xc5\xa1tiri velike kristalne globuse  (2008, 2009, 2010 in 2012) ter kar 16 malih. _NEWLINE_Na velikih tekmovanjih je osvojila enajst kolajn. Na svetovnih prvenstvih je bila dvakrat zlata ter trikrat srebrna in bronasta. Na olimpijskih igrah pa je ob smuka\xc5\xa1kem zlatu iz leta 2010 v Vancouvru osvojila \xc5\xa1e dve bronasti medalji.\n_START_SECTION_\nZasebno \xc5\xbeivljenje\n_START_PARAGRAPH_\nLeta 2002 se je Lindsey poro\xc4\x8dila s \xc5\xa1portnikom Thomasom Vonnom. Uradno sta se lo\xc4\x8dila januarja 2013. _NEWLINE_18. marca so mediji poro\xc4\x8dali o vezi z znanim golfistom Tigerjem Woodsom. Raz\xc5\xa1la sta se nekaj let kasneje.'